CELEX: 32013R0274
Language: fi
Date: 2013-03-19 00:00:00
Title: Komission täytäntöönpanoasetus (EU) N:o 274/2013, annettu 19 päivänä maaliskuuta 2013 , tiettyjen tavaroiden luokittelusta yhdistettyyn nimikkeistöön

23.3.2013   
            
            
               FI
            
            
               Euroopan unionin virallinen lehti
            
            
               L 84/5
            
         KOMISSION TÄYTÄNTÖÖNPANOASETUS (EU) N:o 274/2013,
   annettu 19 päivänä maaliskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Väriä toistava nestekidenäyttömoduuli, jonka kuvaruudun läpimitta on 16,5 cm (6,5 tuumaa), jossa on sivulla kiinnittimet ja jonka takana on alumiininen jäähdytyslevy, jonka mitat ovat noin 16 × 10 × 2 cm.
                  Moduulissa on matalajännitteisen differentiaalisen merkinannon (LVDS) vastaanotin, LED-taustavalo (valodiodi), jossa on integroitu kirkkaudensäätö, LED-ohjauspiiri, painetut piirilevyt, joissa on ohjauselektroniikkaa ainoastaan kuvapisteohjausta varten mikro-ohjain mukaan lukien, ja 10-napainen LVDS-liitäntä.
                  Näytöllä on seuraavat ominaisuudet:
                  
                              —
                           
                           
                              tarkkuus 400 × 240 pikseliä,
                           
                        
                              —
                           
                           
                              kuvasuhde 16:9,
                           
                        
                              —
                           
                           
                              pisteväli 0,1195(*3) × 0,3305 mm.
                           
                        Moduuliin ei sisälly minkäänlaista elektroniikkaa videosignaalin käsittelyä varten, esimerkiksi videomuunninta, skaalainta tai viritintä.
                  Moduuli on suunniteltu sisällytettäväksi moottoriajoneuvon kojelautaan videosignaalien toistamista varten.
               
               
                  8529 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan, XVII jakson 2 huomautuksen f alakohdan sekä CN-koodien 8529, 8529 90 ja 8529 90 92 nimiketekstien perusteella.
                  Koska moduulissa ei ole mitään videosignaalien käsittelykomponentteja, sitä ei voida luokitella nimikkeeseen 8528 epätäydellisenä monitorina.
                  Moduulia ei voida luokitella nimikkeeseen 8531, koska sen ei ominaisuuksiensa perusteella katsota olevan tähän nimikkeeseen kuuluva näkyviä merkkejä antava sähkölaite eikä tällaisen laitteen osa (ks. myös harmonoidun järjestelmän nimikettä 8531 koskevat selitykset).
                  Moduuli koostuu taustavaloyksiköstä, LED-ohjauspiiristä ja painetuista piirilevyistä, joissa on ohjauselektroniikkaa ainoastaan kuvapisteohjausta varten. Sen vuoksi luokittelu nimikkeeseen 9013 ei tule kyseeseen (ks. myös harmonoidun järjestelmän nimikettä 9013 koskevat selitykset, 1 kohta).
                  Koska moduuli on suunniteltu videosignaalien toistamista varten, se on osa, joka voidaan luokitella nimikkeeseen 8529 (ks. myös yhdistetyn nimikkeistön alanimikettä 8529 90 92 koskevat selittävät huomautukset). Sen vuoksi se on luokiteltava CN-koodiin 8529 90 92 osaksi, joka soveltuu ainoastaan tai pääasiallisesti käytettäväksi nimikkeen 8528 laitteessa.